CELEX: 32009D0851
Language: el
Date: 2009-11-25 00:00:00
Title: 2009/851/ΕΚ: Απόφαση της Επιτροπής, της 25ης Νοεμβρίου 2009 , σχετικά με τη θέσπιση ερωτηματολογίου για τις εκθέσεις των κρατών μελών για την εφαρμογή του κανονισμού 2006/66/ΕΚ του Ευρωπαϊκού Κοινοβουλίου και του Συμβουλίου σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών [κοινοποιηθείσα υπό τον αριθμό Ε(2009) 9105] (Κείμενο που παρουσιάζει ενδιαφέρον για τον ΕΟΧ)

27.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 312/56
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 25ης Νοεμβρίου 2009
   σχετικά με τη θέσπιση ερωτηματολογίου για τις εκθέσεις των κρατών μελών για την εφαρμογή του κανονισμού 2006/66/ΕΚ του Ευρωπαϊκού Κοινοβουλίου και του Συμβουλίου σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών
   [κοινοποιηθείσα υπό τον αριθμό Ε(2009) 9105]
   (Κείμενο που παρουσιάζει ενδιαφέρον για τον ΕΟΧ)
   (2009/851/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2006/66/ΕΚ του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, σχετικά με τις ηλεκτρικές στήλες και τους συσσωρευτές και τα απόβλητα ηλεκτρικών στηλών και συσσωρευτών και με την κατάργηση της οδηγίας 91/157/ΕΟΚ (1), και ιδίως το άρθρο 22 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 22 παράγραφος 1 της οδηγίας 2006/66/ΕΚ, τα κράτη μέλη οφείλουν να υποβάλλουν έκθεση τακτικά και βάσει ερωτηματολογίου σχετικά με την εφαρμογή της εν λογω οδηγίας.
            
         
               (2)
            
            
               Με σκοπό να αποφευχθεί η υπερβολική διοικητική επιβάρυνση που συνεπάγεται η σύνταξη της εν λόγω έκθεσης, είναι σκόπιμο να περιοριστεί η λίστα των πληροφοριών που απαιτούνται στα δεδομένα που ενδιαφέρουν απολύτως την Επιτροπή για την εκτίμηση της ανάγκης για βελτίωση της εφαρμογής της οδηγίας 2006/66/ΕΚ.
            
         
               (3)
            
            
               Τα μέτρα που προβλέπονται στην εν λόγω απόφαση είναι σύμφωνα με τη γνώμη της επιτροπής που συστάθηκε σύμφωνα με το άρθρο 18 παράγραφος 1 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (2).
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη θα συντάξουν τις εκθέσεις τους σχετικά με την εφαρμογή της οδηγίας 2006/66/ΕΚ βάσει του ερωτηματολογίου που περιλαμβάνεται στο παράρτημα της εν λόγω απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 25 Νοεμβρίου 2009.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 266 της 26.9.2006, σ. 1.
   
      (2)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ
      
         ΕΡΩΤΗΜΑΤΟΛΟΓΙΟ ΓΙΑ ΤΗ ΣΥΝΤΑΞΗ ΤΩΝ ΕΚΘΕΣΕΩΝ ΠΟΥ ΥΠΟΒΑΛΛΟΥΝ ΤΑ ΚΡΑΤΗ ΜΕΛΗ ΚΑΤ’ ΕΦΑΡΜΟΓΗ ΤΗΣ ΟΔΗΓΙΑΣ 2006/66/ΕΚ
      
      1.   Μεταφορά στο εθνικό δίκαιο
      
      Πληροφορίες που πρέπει να περιλαμβάνονται στην πρώτη έκθεση των κρατών μελών:
      
                  α)
               
               
                  Παρακαλείστε να συμπεριλάβετε αναφορά και ηλεκτρονικό σύνδεσμο, εφόσον είναι διαθέσιμος, στους εθνικούς σας νόμους για τη μεταφορά της οδηγίας, καθώς και σε τυχόν τροπολογίες.
               
            
                  β)
               
               
                  Έχει μεταφερθεί στην εθνική νομοθεσία διάταξη που προβλέπεται στα άρθρα 8, 15 και 20 μέσω αυτοδεσμευτικών συμφωνιών μεταξύ των αρμόδιων αρχών και των εμπλεκόμενων οικονομικών φορέων;
               
            2.   Περιβαλλοντικές επιδόσεις
      
      Ποια βήματα, συμπεριλαμβανομένων των οικονομικών μέσων του άρθρου 9, έχουν πραγματοποιηθεί για να αυξηθούν οι περιβαλλοντικές επιδόσεις των ηλεκτρικών στηλών και των συσσωρευτών σύμφωνα με το άρθρο 5 της οδηγίας;
      3.   Συστήματα συλλογής
      
      Παρακαλείστε να περιγράψετε εν συντομία (κατ’ ανώτατο όριο 100 λέξεις) πώς το άρθρο 8 έχει εφαρμοστεί στην πράξη.
      4.   Στόχοι συλλογής
      
      Παρακαλείστε να προσδιορίσετε τα επιτευχθέντα ποσοστά συλλογής ανά ημερολογιακό έτος που καλύπτονται από την αναφορά, συμπεριλαμβανομένων των ηλεκτρικών στηλών και των συσσωρευτών που είναι ενσωματωμένες(-οι) σε συσκευές. Η πρώτη αναφορά θα καλύψει μόνο το έτος 2011.
      5.   Επεξεργασία και ανακύκλωση
      
      
                  α)
               
               
                  Τι μέτρα έχουν ληφθεί για τη διασφάλιση της κατάλληλης επεξεργασίας και ανακύκλωσης όλων των ηλεκτρικών στηλών και συσσωρευτών που συνελέγησαν σύμφωνα με το άρθρο 12 παράγραφος 1 της οδηγίας 2006/66/ΕΚ;
               
            
                  β)
               
               
                  Έχει γίνει χρήση της πιθανότητας απαλλαγής από επικίνδυνες φορητές ηλεκτρικές στήλες ή συσσωρευτές που συνελέγησαν, όπως ορίζεται στο άρθρο 21 παράγραφος 1 δεύτερο εδάφιο; Αν ναι, παρακαλείστε να αναφερθείτε σε κάθε σχέδιο μέτρου που έχει γνωστοποιηθεί στην Επιτροπή σύμφωνα με το άρθρο 21 παράγραφος 1 τρίτο εδάφιο.
               
            
                  γ)
               
               
                  Τι επίπεδα ανακύκλωσης επετεύχθησαν σε κάθε αναφερόμενο ημερολογιακό έτος; Έχουν σταλεί προς ανακύκλωση όλες οι ηλεκτρικές στήλες και οι συσσωρευτές που συνελέγησαν σύμφωνα με το άρθρο 12 παράγραφος 1;
               
            
                  δ)
               
               
                  Τι επίπεδα ανακύκλωσης επετεύχθησαν σε κάθε ημερολογιακό έτος από την 26η Σεπτεμβρίου 2011 και, εάν υπάρχουν διαθέσιμες πληροφορίες, για το προηγούμενο έτος;
               
            6.   Διάθεση
      
      
                  α)
               
               
                  Τι μέτρα έχουν ληφθεί που να εξασφαλίζουν τη μη εναπόθεση των ηλεκτρικών στηλών και συσσωρευτών από βιομηχανίες και αυτοκίνητα σε χώρους υγειονομικής ταφής;
               
            
                  β)
               
               
                  Έχουν ληφθεί μέτρα μείωσης της εναπόθεσης ηλεκτρικών στηλών και συσσωρευτών ως ανάμεικτων δημοτικών αποβλήτων πέρα από τις διατάξεις του άρθρου 14;
               
            7.   Εξαγωγές
      
      Πόσα συλλεχθέντα απόβλητα ηλεκτρικών στηλών και συσσωρευτών έχουν εξαχθεί σε τρίτες χώρες; Παρακαλώ προσδιορίστε σε ποιες χώρες. Και για πόσα από τα εξαχθέντα αυτά απόβλητα ηλεκτρικών στηλών και συσσωρευτών έχουν προσκομιστεί βάσιμες αποδείξεις ότι οι διαδικασίες ανακύκλωσης διεκπεραιώθηκαν υπό συνθήκες ανταποκρινόμενες στις απαιτήσεις της οδηγίας, σύμφωνα με το άρθρο 15;
      8.   Χρηματοδότηση
      
      
                  α)
               
               
                  Τι μέτρα έχουν ληφθεί που να εξασφαλίζουν ότι η συλλογή, διαχείριση και ανακύκλωση όλων των αποβλήτων ηλεκτρικών στηλών και συσσωρευτών χρηματοδοτείται από παραγωγούς ή τρίτα μέρη που ενεργούν εξ ονόματός τους;
               
            
                  β)
               
               
                  Τι μέτρα έχουν ληφθεί που να εξασφαλίζουν ότι οι παραγωγοί δεν χρεώνονται διπλά όταν οι ηλεκτρικές στήλες και οι συσσωρευτές συλλέγονται υπό καθεστώτα που προβλέπονται στην οδηγία 2000/53/ΕΚ του Ευρωπαϊκού Κοινοβουλίου και του Συμβουλίου (1) ή στην οδηγία 2002/96/ΕΚ του Ευρωπαϊκού Κοινοβουλίου και του Συμβουλίου (2);
               
            9.   Εθνικές εκθέσεις εφαρμογής
      
      Παρακαλείστε να προσκομίσετε στοιχεία σχετικά με τυχόν μέτρα που ελήφθησαν σύμφωνα με τα σημεία α), β) και γ) του άρθρου 22 παράγραφος 3 της οδηγίας 2006/66/ΕΚ (κατ’ ανώτατο όριο 50 λέξεις ανά μέτρηση).
      10.   Επιθεωρήσεις και επιβολή της νομοθεσίας
      
      
                  α)
               
               
                  Παρακαλείστε να προσκομίσετε λεπτομερή στοιχεία σχετικά με τα συστήματα ελέγχου και εποπτείας που εφαρμόζονται στο κράτος μέλος ώστε να διασφαλιστεί η συμμόρφωση με την οδηγία 2006/66/ΕΚ και συγκεκριμένα με τα άρθρα 4 και 21.
               
            
                  β)
               
               
                  Πόσες περιπτώσεις μη συμμόρφωσης με την οδηγία 2006/66/ΕΚ έχετε επισημάνει; Έχουν αποσυρθεί από την εθνική αγορά οι ηλεκτρικές στήλες και οι συσσωρευτές που δεν είναι σύμφωνες(-οι) με τις προδιαγραφές της οδηγίας; Παρακαλείστε να επισημάνετε τους βασικούς λόγους για τη μη συμμόρφωση και τις δράσεις που πραγματοποιήθηκαν ώστε να διασφαλιστεί η συμμόρφωση με την οδηγία.
               
            11.   Λοιπές πληροφορίες
      
      
                  α)
               
               
                  Παρακαλείστε στην πρώτη έκθεση να εκθέσετε περιληπτικά τις βασικές δυσκολίες που αντιμετωπίσατε κατά την εφαρμογή της οδηγίας. Πώς αντιμετωπίστηκαν και πώς μπορούν να αντιμετωπιστούν τα εν λόγω προβλήματα;
               
            
                  β)
               
               
                  Παρακαλείστε να προσδιορίσετε τον διαχειριστικό φορέα (όνομα, διεύθυνση, ηλεκτρονική διεύθυνση, άλλα στοιχεία επικοινωνίας) που είναι αρμόδιος για τον συντονισμό των απαντήσεων στα ερωτήματα που θέτει το εν λόγω ερωτηματολόγιο.
               
            
         (1)  ΕΕ L 269 της 21.10.2000, σ. 34.
      
         (2)  ΕΕ L 37 της 13.2.2003, σ. 24.